1998 YILDA MEVA-SABZaVOT MAHSULOTLARINI TAYYORLASh, QAYTA IShLASh VA SOTISh ChORA-TADBIRLARI HAQIDA

Sabzavot, ho‘l meva, poliz mahsulotlari, uzum yetishtirishni ko‘paytirish, tayyorlash, yetishtirilgan hosilni o‘z vaqtida va nobud qilmay qayta ishlash va sotish, shuningdek, respublika tashqarisida sotish bozorlarini kengaytirish maqsadida Vazirlar Mahkamasi qaror qiladi:
 1. O‘zbekiston Respublikasi Makroiqtisodiyot va statistika vazirligi tomonidan “O‘zmevasabzavotuzumsanoatxolding” xolding kompaniyasi O‘zbekiston Respublikasi Qishloq va suv xo‘jaligi vazirligi “Mevasabzavot”ning hududiy birlashmalari Dehqon va fermer xo‘jaliklari uyushmasi bilan birgalikda ishlab chiqilgan 1998-yilda meva-sabzavot mahsulotlarining asosiy turlarini yetishtirish sanoat turini qayta ishlash, iste’mol va eksport qilishning 1, 1a, 1b, 1v, va 1g-ilovalarga* muvofiq prognoz ko‘rsatkichlari ma’lumot uchun qabul qilinsin.
 O‘zbekiston Respublikasi Makroiqtisodiyot va statistika vazirligi zarurat bo‘lganda xo‘jalik yurituvchi subyektlarning barcha toifalarini qamrab oluvchi statistika hisoboti va tekshirish-qo‘shimcha shakllarini joriy etgan holda 1999-yildan boshlab meva-sabzavot mahsulotlari va uzum yetishtirish hamda ulardan foydalanishning prognoz balansi ishlab chiqilishini ta’minlasin.
 2. Qoraqalpog‘iston Respublikasi Vazirlar Kengashi va viloyatlar hokimliklari:
 meva-sabzavot mahsulotlari va uzum “O‘zmevasabzavotuzumsanoatxolding” xolding kompaniyasining ixtisoslashtirilgan xo‘jaliklarida va “Mevasabzavot”ning hududiy birlashmalarida ustuvor yetishtirilishini ta’minlasinlar, bunda prognoz balansiga muvofiq meva-sabzavot ekinlari va uzum yetishtirish uchun zarur yer maydonlari ajratilishiga alohida e’tibor bersinlar.
 “O‘zmevasabzavotuzumsanoatxolding” xolding kompaniyasi O‘zbekiston Respublikasi Qishloq va suv xo‘jaligi vazirligi Dehqon va fermer xo‘jaliklari uyushmasi Tashqi iqtisodiy aloqalar vazirligi Davlat bojxona qo‘mitasi “O‘zdavstandart” markazi “O‘zdavkarantin” Markaziy bank va tijorat banklari bilan birgalikda hududiy komissiyalar tashkil etsinlar, ularga ho‘l meva-sabzavot mahsulotlari yetishtirish, ularni sanoat yo‘li bilan qayta ishlash, ichki bozorni to‘ldirishni va eksportni ta’minlash bo‘yicha ishlarni muvofiqlashtirish yuklansin.
 3. “O‘zmevasabzavotuzumsanoatxolding” kompaniyasi:
 qo‘shimcha resurslarni qidirib topsin va 1998-yilda qayta ishlash bo‘yicha ishlab turgan ishlab chiqarish quvvatlarini ish bilan ta’minlashni o‘tgan yilgi darajaga nisbatan: sabzavotlar bo‘yicha 2 baravar ho‘l meva bo‘yicha 16 baravar uzum bo‘yicha 13 baravar ko‘paytirishni ta’minlasin;
 bir oy muddatda meva-sabzavot mahsulotlarini qayta ishlash bo‘yicha ishlab turgan quvvatlarni qayta ro‘yxatdan o‘tkazsin, ularni qayta ixtisoslashtirish va zamonaviylashtirish, shuningdek investitsiya loyihalari tugallanishi va Vazirlar Mahkamasining 1997-yil 18-iyuldagi 363-son qarori bilan tasdiqlangan mahsulotlar eksportini rivojlantirish dasturi bajarilishi bo‘yicha qo‘shimcha chora-tadbirlar kompleksini ishlab chiqsin;
 2000-yilda tizimning qayta ishlash korxonalarining ishlab chiqarish quvvatlaridan foydalanish darajasini kamida sabzavotlar bo‘yicha 70 foizga, ho‘l meva bo‘yicha 60 foizga, uzum bo‘yicha 85 foizga yetkazishni ta’minlasin;
 bir oy muddatda Vazirlar Mahkamasiga xorijiy investitsiyalar va texnologiyalarni jalb etish xorijiy investorlar bilan birgalikda qo‘shma korxonalar tashkil etish 1998—2000-yillarda ishlab chiqarishni zamonaviylashtirish va yangilash bo‘yicha aniq dasturni kiritsin.
 5. Belgilab qo‘yilsinki, ho‘l meva-sabzavot mahsulotlari yuridik shaxslar tomonidan chetga olib chiqilishida:
 xaridorning import qiluvchilar bank organlari yoki mintaqalari ma’muriyatlari tomonidan tasdiqlangan kafolat majburiyatlari mavjudligi yetkazib berilgan mahsulot uchun pul yoki moddiy-texnika resurslarining o‘z vaqtida tushishi xizmat ko‘rsatuvchi bankda kontraktlarni ro‘yxatdan o‘tkazishning sharti hisoblanadi;
 6. Dehqon va fermer xo‘jaliklari uyushmasi a’zolari tomonidan meva-sabzavot mahsulotlarini chetga chiqarishga hujjatlarni rasmiylashtirish O‘zbekiston Respublikasi Vazirlar Mahkamasining 1998-yil 22-apreldagi 168-son qaroriga muvofiq ishlab chiqilgan va O‘zbekiston Respublikasi Adliya vazirligida 1998-yil 2-iyulda 450-raqami bilan ro‘yxatdan o‘tkazilgan tartib asosida amalga oshirilishi ma’lumot uchun qabul qilinsin.
 8. O‘zbekiston Respublikasi Ichki ishlar vazirligi (Z. Almatov) ho‘l meva-sabzavot mahsulotlari va ularni qayta ishlashdan olingan mahsulotlar ortilgan avtotransport respublika hududida to‘siqsiz harakat qilishini ta’minlasin.
 9. “O‘zbekiston temir yo‘llari” davlat aksiyadorlik kompaniyasi (N. E. Ermetov) va “O‘zbekiston havo yo‘llari” milliy aviakompaniyasi (A. R. Ro‘zmetov) jo‘natish hujjatlarining o‘z vaqtida berilishini va yuk topshirilgan kundan boshlab ikki kecha-kunduzdan ortiq bo‘lmagan muddatda meva-sabzavot mahsulotlarini jo‘natuvchiga transport vositalari ajratilishini ta’minlasinlar.
 10. “O‘zmevasabzavotuzumsanoatxolding” xolding kompaniyasining qayta ishlovchi korxonalarining va “Mevasabzavot” hududiy birlashmalarining sanoat yo‘li bilan qayta ishlashga yo‘naltirilayotgan meva-sabzavot mahsulotlarini xarid qilish uchun aylanma mablag‘larini to‘ldirish maqsadida O‘zbekiston Respublikasi Moliya vazirligi va Davlat soliq qo‘mitasi:
 muddatida to‘lanmagan to‘lovlar va budjetga to‘lovlar bo‘yicha hisoblangan penyalarni 1998-yil 1-iyulda shakllangan holatiga ko‘ra hisobdan chiqarsinlar;
 bo‘shab qolgan mablag‘larni meva-sabzavot mahsulotlari va uzum tayyorlashga maqsadli yo‘naltirgan holda 1998-yil avgust-sentyabr oylari uchun “O‘zmevasabzavotuzumsanoatxolding” xolding kompaniyasi va “Mevasabzavot” birlashmasi korxonalariga hisoblangan budjetga to‘lovlarni (aksiz solig‘idan tashqari) istisno tariqasida 1998-yil 1-oktabrgacha kechiktirsinlar. Muddati kechiktirilgan to‘lovlar 1999-yil yanvar oyidan boshlab 3 oy davomida teng ulushlarda to‘lansin.
 “Paxta-bank” va boshqa tijorat banklarining:
 berilgan kreditlar bo‘yicha 1998-yil 1-yanvardagi holatiga ko‘ra hisoblangan muddati o‘tkazib yuborilgan foizlarni tijorat banklarining o‘z resurslari hisobiga hisobdan chiqarish haqidagi;
 1998-yil 1-avgustdan boshlab 6 oyga uzaytirish haqida qayta tayyorlash uchun ishlatiladigan 1998-yil hosili meva-sabzavot mahsulotlarini tayyorlashga Markaziy bankning qayta mablag‘ bilan ta’minlash stavkasidan ko‘p bo‘lmagan foizli stavka bilan birinchi navbatda kredit berish to‘g‘risidagi takliflari qabul qilinsin.
 11. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari I. X. Jo‘rabekov zimmasiga yuklansin.